title: Kolima (Gulag)
text: Kuba tiyir dem blotafe vace arapenise kare warzesuca. Bak idulugal, viele warzera va cuge artfiyir, tele lozolonafe vace vieleon tiyir dem beg vas 600 g- is amu ke eipayan aaltuk is baron aftafe aabre vas tanoy ekedacek. Mu leon warzesaf ayik, vieleafe begvace tiyir vas anton 400 g- ik dace 200 g-. Fentugalon, kote vace tiyid vugeke pinafe, numen aabre anton tolon vieleon zo zanivayar. Fentugalafa kobarapa tiyid basnoldara va kelda is gaest is suxara va sid kal vwa ke moava.